stanford-oval/wikipedia huggingface dataset:
Salome Karwah

Salome Karwah (1988 – 21. helmikuuta 2017) oli liberialainen hoitoavustaja, joka tuli tunnetuksi työstään Länsi-Afrikan vuoden 2014 ebolaepidemian aikana. Tällä työllään hän tuli valituksi muiden ebolaa vastaan kamppailleiden kanssa Time-lehden Vuoden henkilöksi 2014. Hänet kuvattiin lehden kanteen tuolloin.
Monet Karwahin läheiset (kuten hänen vanhempansa ja veljensä) kuolivat ebolaan, mutta Karwah, hänen siskonsa Josephine Manley ja sulhasensa James Harris jäivät eloon. Karwah itse sairastui ebolaan, mutta toipui ja palasi häntä hoitaneeseen Lääkärit ilman rajoja -järjestön ebolayksikköön Monrovian ulkopuolella auttaakseen muita potilaita. Hän itse oli sairastumisensa myötä saanut immuniteetin virusta vastaan. Karwah meni epidemian päätyttyä naimisiin sulhasensa kanssa, vaihtoi nimensä Salome Harrisiksi ja sai kolmannen lapsensa, jolle antoi nimen Destiny.
Kuolema

Karwah tuli jälleen raskaaksi, ja 17. helmikuuta 2017 syntyi terveenä keisarinleikkauksella poika Solomon. Kolme päivää myöhemmin Karwah pääsi sairaalasta, mutta uloskirjauksen jälkeen hän sai kouristuksia, joiden takia hänet vietiin takaisin sairaalaan. Siellä hänen hoidostaan kieltäydyttiin ebolasta selviytyneisiin liittyvän stigman johdosta. Karwah kuoli synnytyskomplikaatioihin tätä seuranneena päivänä.
Rolf Storsveen

| Mitalit> Maa:   Norja.Miesten ampumahiihto. Olympialaiset  | Mitalit> Maa:   Norja.Miesten ampumahiihto. Olympialaiset  | Mitalit> Maa:   Norja.Miesten ampumahiihto. Olympialaiset  | Maa:   Norja> Miesten ampumahiihto. |
| --- | --- | --- | --- |
|  Hopeaa | Sarajevo 1984 | viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Minsk 1982 | viesti |  |
Rolf Storsveen (s. 22. huhtikuuta 1959 Elverum) on norjalainen ampumahiihtäjä. Hän edusti aktiiviurallaan Sørskogbygda Idrettslagia.
Storsveen hiihti kolmannen osuuden hopeaa saavuttaneissa Norjan 4 × 7,5 kilometrin viestijoukkueissa Minskin MM-kilpailuissa 1982 ja Sarajevon olympialaisissa 1984. Hän sijoittui Sarajevossa lisäksi 20 kilometrillä kuudenneksi. Hän voitti Norjan-mestaruuden 20 kilometrillä 1981.
Saroilta

Saroilta (vuosina 1955–1972 Hankkijan saroilta) oli vuosina 1955–1993 ilmestynyt keskusosuusliike Hankkijan (vuodesta 1990 Hankkija-Maatalous) asiakaslehti. Lehti ilmestyi 8 kertaa vuodessa.
Roswell, New Mexico (televisiosarja)

| Roswell, New Mexico |
| --- | --- |
Tyyli:   mysteeri  draama 
Kestoaika:  40-43 minuuttia
Kehittäjä(t):  Carina Adly MacKenzie
Perustuu:  Melinda Metzin kirjaan Roswell High
Pääosissa:   Jeanine Mason  Nathan Dean  Michael Vlamis  Lily Cowles  Tyler Blackburn  Heather Hemmens  Michael Trevino  Trevor St. John  Karan Oberoi  Amber MidtHunter 
Alkuperämaa:   Yhdysvallat
Alkuperäiskieli:  englanti
Verkko:   CW  HBO Max
Esitetty:  15. tammikuuta 2019 – 2022
Tuotantokausia:  4
Jaksoja:  52 (luettelo jaksoista)
Ikäraja:  
Tunnuskappale:  The Zombie Song
Tuotanto
Vastaava(t) tuottaja(t):   Carina Adly MacKenzie  Kevin Kelly Brown  Justin Falvey  Darryl Frank  Lawrence Bender  Julie Plec 
Leikkaaja(t):   Christopher Nelson  Tyler L. Cook  Rachel Katz-Overstreet  Karen Castañeda  Robert Ivison  Sunghwan Moon  Betsy C. Thompson 
Tuotantoyhtiö(t):   Amblin Television  My So-Called Company  Bender Brown Productions  CBS Television Studios  CBS Studios  Warner Bros. Television 
Edeltäjä:  Roswell
Aiheesta muualla
IMDb
Roswell, New Mexico on yhdysvaltalainen science fiction -draamatelevisiosarja, joka on nimetty Roswellin kaupungin mukaan New Mexicossa. Carina Adly Mackenzien The CW:lle kehittämä sarja debytoi televisiokauden 2018–2019 välivaiheessa 15. tammikuuta 2019. Sarja on Melinda Metzin Roswell High -kirjasarjan toinen televisiosovitus. Tammikuussa 2020 The CW uudisti sarjan kolmannella kaudelle, joka sai ensi-iltansa 26. heinäkuuta 2021. Helmikuussa 2021, ennen kolmannen kauden ensi-iltaa, sarja uusittiin neljänneksi tuotantokaudeksi, joka sai ensi-iltansa 6. kesäkuuta 2022. Toukokuussa 2022 ilmoitettiin, että neljäs kausi on sen viimeinen.
Jaksot > Kausi 1 (2009-2010)

| Jakso | Nimi (USA) | Nimi (Suomi) |
| --- | --- | --- |
| 101 | Pilot | Pilotti |
| 102 | So Much for the Afterglow | Niin paljon iltaruskoa |
| 103 | Tearin' Up My Heart | Revin Sydämeni |
| 104 | Where Have All the Cowboys Gone?" | Mihin kaikki Cowboyt katosivat? |
| 105 | Don't Speak | Älä puhu |
| 106 | Smells Like Teen Spirit | Tuoksuu teinin hengeltä |
| 107 | I Saw the Sign | Minä näin merkin |
| 108 | Barely Breathing | Hädin tuskin Hengittää |
| 109 | Songs About Texas | Laulut jotka kertovat Texasista |
| 110 | I Don't Want to Miss a Thing | En halua missata mitään |
| 111 | Champagne Supernova | Samppanja Supernova |
| 112 | Creep | Kauhea |
| 113 | Recovering the Satellites | Satelliittien palauttaminen |
Juoni

Palattuaan kotikaupunkiinsa Roswelliin, New Mexicoon, laittomien maahanmuuttajien tytär huomaa, että hänen teini-ikäinen ihastuksensa on muukalainen, joka on piilottanut kykyjänsä koko elämänsä. Tyttö suojelee hänen salaisuuttaan, kun nämä kaksi löytävät toisensa uudelleen, mutta kun väkivaltainen hyökkäys viittaa suurempaan muukalaisten läsnäoloon maan päällä, pelon ja vihan politiikka uhkaa paljastaa hänet.
Näyttelijät

| 0 | 1 | 2 |
| --- | --- | --- |
|  Michael Vlamis  | … |  Michael Guerin   |
|  Jeanine Mason  | … |  Liz Ortecho   |
|  Nathan Parsons  | … |  Max Evans   |
|  Lily Cowles  | … |  Isobel Evans   |
|  Tyler Blackburn  | … |  Alex Manes   |
|  Heather Hemmens  | … |  Maria DeLuca   |
|  Michael Trevino  | … |  Kyle Valenti   |
|  Jason Behr  | … |  Tripp Manes   |
|  Karan Oberoi  | … |  Noah Bracken   |
|  Amber Midthunder  | … |  Rosa Ortecho   |
|  Riley Voelkel  | … |  Jenna Cameron   |
|  Dylan McTee  | … |  Wyatt Long   |
|  Trevor St. John  | … |  Jesse Manes   |
|  Sherri Saum  | … |  Mimi DeLuca   |
|  Kayla Ewell  | … |  Nora Truman   |
|  Tanner Novlan  | … |  Gregory Manes   |
Rolf Singer

Rolf Singer (1906 Saksa – 1994 Yhdysvallat) oli kansainvälisesti tunnettu kasvitieteilijä, erityisesti tunnettu sienitieteen luokittelijana. Hänen isänsä oli luontomaalari Albert Singer. Rolf Singer opiskeli Saksassa ja Itävallan Wienissä, jossa hän väitteli tohtoriksi ja osallistui Wienin tiedeakatemian Kaukasian-retkeen. Sittemmin hän joutui pakenemaan Kataloniaan ja Ranskaan, ja toisen maailmansodan alla Neuvostoliittoon Leningradiin, josta kulki laajalla tieteellisellä tutkimusmatkalla Altailla asti. Sodan aikana hän siirtyi Yhdysvaltoihin, jossa toimi muun muassa luennoitsijana Harvardissa ja kurattorina ja tutkijana Argentiinassa ja Chilessä, sekä lopulta vuodesta 1968 Chicagossa. Hän julkaisi laajasti alan kirjallisuutta. Osaltaan Singerin saavutuksia Alexander Hanchett Smithin kanssa oli muun muassa helttasienissä Strophariaceae- heimon erottaminen Agaricaceae-heimosta.
Rönsyakankaali

| Rönsyakankaali |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Lamiales
Heimo::  Huulikukkaiskasvit Lamiaceae
Suku::  Akankaalit Ajuga
Laji::  reptans
Kaksiosainen nimi
 Ajuga reptans  L. 
Katso myös
   Rönsyakankaali Wikispeciesissä   Rönsyakankaali Commonsissa 
Infobox OKNimi-testi OK: 
Kukkivia rönsyakankaaleja.
Rönsyakankaali (aiemmin rentoakankaali, suikertava akankaali) (Ajuga reptans) on sinikukkainen rönsyilevä huulikukkaiskasvi, jota käytetään koristekasvina.
Ulkonäkö ja koko

Rönsyakankaali on monivuotinen ruohokasvi. Se kasvattaa jopa 0,5 metriä pitkiä pintarönsyjä. Versot kasvavat 10–35 senttimetriä korkeaksi. Lehdet ovat muodoltaan soikeat tai puikeat ja laidaltaan matalasti isonyhäisiä. Rönsyakankaalin kukat ovat varren latvassa, alemmat harsusti. Kukat ovat väriltään sinisiä ja niiden teriö on 14–17 millimetriä pitkä. Heteet ovat teriötä pidempiä.
Rönsyakankaali risteytyy kartioakankaalin (Ajuga pyramidalis) kanssa.
Levinneisyys

Rönsyakankaali kasvaa alkuperäisenä Euroopassa. Suomessa se on joskus villiintynyt luontoon.
Aiheesta muualla

Kasviatlas: Rönsyakankaali (Ajuga reptans) Suomessa.
Luontoportti: Rönsyakankaali (Ajuga reptans)
Pohjolan kasvien pauloissa: Ajuga reptans – rönsyakankaali
Finto: Kassu – Kasvien suomenkieliset nimet: Rönsyakankaali.
ITIS: Ajuga reptans (englanniksi)
United States Department of Agriculture (USDA): Ajuga reptans (englanniksi)
Samantha Sayegh

Samantha Sayegh
Samantha Marie José Sayegh (s. 3. toukokuuta 1982 Beirut, Libanon) on nykyisin Suomessa asuva, libanonilaissyntyinen laulaja, joka voitti karaoken maailmanmestaruuden vuonna 2004 ja Ourvision-laulukilpailun vuonna 2007. Sayeghilla on kymmenen vuoden kuorotausta ja hän on koulutukseltaan arkeologi.
Selena Silver

Selena Silver
Selena Silver (s. 18. elokuuta 1979 Sydney) on australialainen pornonäyttelijä. Hän aloitti uransa vuonna 2003 ja on esiintynyt myös nimillä Selena Silvers, Selina Silver ja Selena Silva. Hän on 168-senttinen. Hän on juontanut KSEX-internetradiota ja tehnyt vuonna 2004 esiintymisen Howard Sternin show’ssa.
Silver voitti vuosina 2003 ja 2004 CAVR-palkinnot. Hän on saanut myös kolmannen CAVR-ehdokkuuden sekä lisäksi XRCO-ehdokkuuden ja kolme AVN-ehdokkuutta.
Käännös suomeksi
Syvä Särkijärvi

| Syvä Särkijärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°19′52″N, 26°40′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Laitoon Särkijärveen 
Järvinumero:  14.913.1.028
Mittaustietoja
Pinnankorkeus:  93,2 m  
Pituus:  520 m  
Leveys:  150 m  
Rantaviiva:  1,172 km  
Pinta-ala:  5,861 ha  
Saaria:  ei saaria 
 fiSyvä Särkijärvi 
Syvä Särkijärvi, tai aikaisemmin Särkijärvi,  on Etelä-Savossa Mäntyharjulla  Vanhakorven lähellä sijaitseva järvi. Viereinen Laito Särkijärvi oli aiemmin nimeltään Syvä Särkijärvi.
Maantietoa

Järvi on 520 metriä pitkä, 150 metriä leveä, ja sen pinta-ala on 5,9 hehtaaria. Järvellä ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Järven vedenpinnan korkeus on 93,2 metriä mpy.
Sajakorpi

Sajakorpi on suomalainen sukunimi.
Tunnettuja

Aku Sajakorpi (s. 1976), yrittäjä, laulaja ja näyttelijä
Ismo Sajakorpi (s. 1944), teatteriohjaaja, televisio-ohjaaja, käsikirjoittaja ja viihdetaiteilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sami Häppölä

| Sami Häppölä> Henkilötiedot |
| --- | --- |
Syntynyt: 11. maaliskuuta 1972 (ikä 52) Helsinki, Suomi
Kansalaisuus:   Suomi
Jääkiekkoilija
Lempinimi:  Häpi
Pelipaikka:  hyökkääjä
Maila:  vasen
Pituus:  178 cm
Paino:  80 kg
Seura
Seura:  Bewe Sport (Kaukalopalloliiga)
Sarja:  Kaukalopalloliiga
Pelaajaura
Pääsarjaura:  1992–2009
Sami Häppölä (s. 11. maaliskuuta 1972 Helsinki) on entinen suomalainen kaukalopalloilija.
Häppölä on Suomen menestyneimpiä kaukalopalloilijoita. Hän on voittanut 14 SM-mitalia, joista kahdeksan on kultaista. Häppölä on ollut neljästi runkosarjan ja kahdesti pudotuspelien paras pistemies. Neljä kertaa vuoden kaukalopalloilijaksi valittu Häppölä oli mukana myös vuonna 2000 Suomen MM-kultajoukkueessa.
Bewe Sportia edustava Häppölä nousi Kaukalopalloliigan eniten otteluita pelanneeksi pelaajaksi 10. joulukuuta 2006 ohi Hannu Suorsan, kun Bewe voitti Porin Kärpät 5–3. Häppölällä oli ottelun jälkeen kasassa 405 ottelua tehoin 462+685. 25. tammikuuta 2009 Häppölä nousi kaukalopalloliigan kaikkien aikojen pistepörssin kärkeen Suorsan ohi. Tuolloin hänen pistemääränsä oli 453 ottelussa 1278 pistettä (520 + 758). Hänellä on myös yhden ottelun piste-ennätys, 14 pistettä, jonka hän on saavuttanut kaksi kertaa.
Sami Häppölän pikkuveli Toni Häppölä on pelannut jääkiekon SM-liigaa HIFK:ssa, Porin Ässissä,  Espoon Bluesissa, KalPa:ssa ja HPK:ssa
Kaukalopallon lisäksi Sami Häppölä on pelannut nuorempana kilpatasolla jääkiekkoa (HIFK:n junioreissa ja 2-divisioonassa pääkaupunkiseudun joukkueissa)
Häppölä lopetti uransa lokakuussa 2009.
Hänellä on neljä lasta.
Saavutukset ja palkinnot

8 Suomen mestaruutta, 5 SM-hopeaa ja  pronssi
Maailmanmestaruus (2000)
Kaukalopalloliigan runkosarjan paras pistemies (1996, 1997, 1998, 2005)
Kaukalopalloliigan pudotuspelien paras pistemies (2000, 2002)
Neljästi Suomen paras kaukalopalloilija
1972-ikäluokan paras pelaaja jääkiekon Pohjola-leirillä
Sami Itkonen

Sami Hannu Samuli Itkonen (3. helmikuuta 1950 – 26. tammikuuta 2012) oli suomalainen muusikko ja lauluntekijä, joka toimi vuosina 1987–2012 Kemin kaupunginteatterin kapellimestarina.
Itkonen suoritti tekniikan opintoja Oulun yliopistossa vuosina 1969­–1975 ja opiskeli samalla Oulun konservatoriossa. Hän oli yksi Oulun ylioppilasteatterin aktiivijäsenistä, ja hänen laulujaan julkaistiin vasemmistolaisen nuorisoliikkeen Uusi Laulu -lehdessä. Vuonna 1982 Itkonen perusti Leena Viitasen kanssa Ouluun Barmat-sekakuoron ja johti sitä sitten joitakin vuosia. Hänet valittiin Kemin kaupunginteatterin kapellimestariksi syksystä 1987 alkaen. Kemissä Itkonen johti myös muun muassa Ajan laulu -sekakuoroa ja Tintit-lapsikuoroa.
Sami Itkonen kuoli tapaturmaisesti 26. tammikuuta 2012.
Vuonna 2007 Itkonen valittiin Kemin kuninkaalliseksi yhdessä Maila Maijasen kanssa. Marraskuussa 2017 Kemin kaupunginteatteri kantaesitti Hannele Kauppisen ohjaaman lauluillan Sikojen rakkaus, jossa kuullaan 43 kappaletta edesmenneen Itkosen laajasta laulutuotannosta Anna Laakson ja Jarkko Riihimäen sovituksina. Laakso toimii myös esitysten kapellimestarina.
Aiheesta muualla

Sami Itkonen Discogs-levytystietokannassa
Sami Itkonen Äänitearkiston tietokannassa (Arkistoitu – Internet Archive)
Sami Itkonen Ilona-esitystietokannassa, Teatterin tiedotuskeskus
Sami Itkonen Internet Movie Databasessa. (englanniksi)
Runopuulaaki

Runopuulaaki on Olavi Rytkösen ja Jouni Tossavaisen perustama lavarunokilpailu, joka runoillaan kansainvälisillä Poetry Slam -säännöillä. Ensimmäinen kilpailu järjestettiin vuonna 2000 Kuopiossa. Kilpailu on vakiintunut jokavuotiseksi tapahtumaksi.
Kuopiosta Runopuulaakin voittaja saa lavarunouden Suomen mestari -tittelin ja hän pääsee edustamaan Suomea Pariisin Bobignyssä järjestettävään Poetry Slam MM-kisoihin.
Runopuulaakin säännöt

Runoilija ilmoittautuu etukäteen kilpailuun tai paikan päällä puoli tuntia ennen kilpailun alkamista.
Esikarsinnassa ja finaalissa runoilija esiintyy yksin omilla runoillaan.
Esityksen kesto rajataan kolmeen minuuttiin. Ajan ylityksestä tuomaristo tekee omat arviot.
Välineistö saa koostua vain mikrofonista ja tekstipaperista, muuta rekvisiittaa tai musiikki ei saa käyttää.
Ensimmäisen kierroksen esiintymisjärjestys arvotaan.
Tuomaristo koostuu yleisön viidestä vapaaehtoisesta, puolueettomista ja arvostelukykyisistä henkilöistä, jotka järjestäjä valitsee.
Yleisöraati arvostelee esitykset pistein 1,0–10,0. Ylin ja alin pistemäärä jätetään huomioimatta ja keskimmäiset pisteet lasketaan yhteen. Tasapisteissä karsinnan juontaja päättää jatkoon menijän.
Toisella kierroksella kilpailee puolet raadin valitsemista runoilijoista. Ensimmäisenä esiintyy vähiten pisteitä saanut.
Raati valitsee karsinnan kolmannelle kierrokselle kolme kilpailijaa, joiden voittaja valitaan tuomariston päätöksellä.
Alueellisen karsinnan voittaja pääsee jatkamaan valtakunnalliseen loppukilpailuun.
Lisäksi toteutetaan ns. keräilyerä, jossa loppukilpailuun valitaan yksi tai useampi kilpailija, järjestäjien harkinnan mukaan.
Runopuulaakin säännöistä vastaavat yhteistyössä runokarsintojen järjestäjät, Runokukko ja Kuopio Festivals.
Lähde:
Runopuulaaki 2012

Varsinainen Runopuulaakin 2012 SM-finaali käytiin Kuopiossa, Ravintola Maljassa 26. toukokuuta 2012. Kahdeksalla paikkakunnalla oli järjestetty karsintoja, joista kaikki eivät ole päässeet mukaan. Keräilyerä järjestettiin alueellisissa karsinnoissa tippuneille ja muillekin runoilijoille 25. toukokuuta 2012 klo 18.00 Ravintola Maljassa, jolloin kaksi kilpailijaa pääsi vielä SM-finaaliin.
Runopuulaaki 2015

Vuoden ensikarsinta runoiltiin ensimmäistä kertaa ravintola Salacalassa Kuopion torin laidalla 16. tammikuuta 2015. Karsinnasta jatkoon selvisi Solja Krapu-Kallio.
Päijät-Hämeen seudun karsinta suoritettiin Möysän Essolla Lahdessa perjantaina 23. tammikuuta ja Vakka-Suomessa karsittiin Bar Kukassa Turussa torstaina 5. maaliskuuta 2015
Runopuulaakin 2015 SM-finaali järjestettiin Kuopiossa Peräniemen Kasinolla 23. toukokuuta 2015. Finaalissa runoili 11 eri puolelta Suomea esikarsinnoista jatkoon päässyttä kilpailijaa. Loppukilpailun voitti AP Kivinen, joka lähti edustamaan Suomea marraskuussa Poetry Slamin EM-kisoihin Tartossa ja vuoden 2016 MM-slameihin Pariisissa.
Aiheesta muualla

http://runokukko.blogspot.com/
Sarvielaska

| Sarvielaska |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Sarvielaskat Stichaeidae
Suku::  Chirolophis
Laji::  ascanii
Kaksiosainen nimi
 Chirolophis ascanii  (Walbaum, 1792) 
Katso myös
   Sarvielaska Commonsissa 
Infobox OKNimi-testi OK: 
Sarvielaska (Chirolophis ascanii) on elaskoiden (Stichaeidae) heimoon kuuluva lauhkeissa merivesissä elävä kalalaji.
Sarvielaskan tavanomainen ruumiin pituus on 17,5 senttimetrin luokkaa. Maksimissaan laji voi kasvaa 25 senttimetrin mittaiseksi, vaikkakin naarailla maksimipituuden on havaittu olevan vain 18 senttimetriä. Sen ruumis on pitkänomainen ja sivusuunnassa litteä. Väritykseltään sarvielaska on melko vaalea, ja siinä on myös suuria punaisia laikkuja kahdessa jonossa kummassakin kyljessä. Sillä on päänsä päällä ja niskassaan huomiota herättävät hapsuiset ja pensasmaiset lisäkkeet. Selkäevän ensimmäisissä ruodot ovat liuskaisia. Koirailla nämä ulokkeet ja liuskaiset ruodot ovat naaraiden vastaavia isompia. Silmien ympärillä on tumma rengas, joka ulottuu alapuolella suupieleen asti.
Sarvielaskaa tavataan Atlantin valtameren pohjoisosassa alueella Britteinsaarilta Färsaarille, Islantiin ja Barentsinmerelle asti. Sitä esiintyy myös koko Norjan rannikolla. Atlantin valtameren länsiosassa se esiintyy Labradorin niemimaalla. Sen elinympäristö ovat kallio- ja kivipohjaiset levää kasvavat merialueet 10–20 metrin syvyydessä vedenpinnasta. Sarvielaska käy säännöllisesti myös 200 metrin syvyydessä asti.
Sarvielaskan ravintoa ovat pienet äyriäiset, simpukat ja madot. Pohjanmeressä sen kutu tapahtuu loka-joulukuussa. Muualla se voi tapahtua eri aikoihin. Noin 2,5 millimetrin kokoiset munat laskeutuvat kovalle pohjalle yhtenäiseksi kerrokseksi. Poikaset kuoriutuvat 5–6 viikon kuluttua kymmenen millimetrin mittaisina.
Sarvihai

| Sarvihai |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Sarvihaikalat Heterodontiformes
Heimo::  Sarvihait Heterodontidae
Suku::  Heterodontus
Laji::  francisci
Kaksiosainen nimi
 Heterodontus francisci  (Girard, 1855) 
Katso myös
   Sarvihai Wikispeciesissä   Sarvihai Commonsissa 
Infobox OKNimi-testi OKIUCN-testi OK: 
Sarvihai (Heterodontus francisci) on hitaasti liikkuva ja erakkomainen yöeläin, jota tavataan lähellä kivisiä, hiekkaisia tai päärynälevää kasvavia merenpohjia. Se pystyy kävelemään pohjassa parillisten eviensä avulla, jotka ovat lihaksikkaat ja joustavat. Päivisin se makaa paikallaan kivien lomassa tai luolissa; usein sen pää on kivenhalkeamassa. Sarvihain kuono muistuttaa sian kärsää, ja sillä on pieni suu. Isot, matalat hampaat ovat suun takaosassa, ja kala murskaa niillä merisiilejä, rapuja ja toisinaan luukalojakin. Sarvihain lisääntyminen tapahtuu joulu-tammikuussa: naaras laskee noin 30 munaa ja asettaa ne kivien alle tai halkeamiin. Munakoteloissa on kierukanmallinen muotoilu, jonka ansiosta ne kiinnittyvät tiukasti halkeamiin.
Sweating Bullets

Sweating Bullets voi tarkoittaa ainakin seuraavia:
”Sweating Bullets”, Megadethin kappale albumilta Countdown to Extinction
Sweating Bullets, animaatioelokuvan Lehmäjengi (Home on the Range) työnimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sweating Bullets”, voi hakea sivunnimihaulla, laajalla sivunnimihaulla tai tekstihaulla.
Saimaa Volley

| Saimaa Volley |
| --- | --- |

Koko nimi:  Saimaa Volley
Perustettu:  2009
Lakkautettu:  2014
Kenttä:  OKL-halli, Savonlinna Rantakeidas, Mikkeli Liikuntatalo, Varkaus Urheilutalo, Pieksämäki
Valmentaja:  Henrik Kosonen
Sarja:  Lentopallon SM-liiga
Saimaa Volley oli keväällä 2009 perustettu eteläsavolainen miesten lentopallojoukkue, joka sai kaudeksi 2009–2010 Keski-Savon Paterin paikan SM-liigassa. Joukkueen toiminnasta vastasivat Pateri sekä Savonlinnan East Volley. Kotiottelunsa joukkue pelasi usealla eri paikkakunnalla Etelä-Savon alueella.
Joukkue toimi yhteistyössä maakunnan lentopalloseurojen sekä Etelä-Savon urheiluakatemian kanssa.
Joukkueen toiminta päättyi kauden 2013–2014 jälkeen ja Keski-Savon Paterilta vuokralla olleen liigapaikan peri LEKA Volley Kuopiosta. Myöhemmin LEKA Volleyn korvasi Savo Volley.
Historia

Saimaa Volley oli perinteisten lentopalloseurojen, Keski-Savon Paterin ja Savonllinnan East-Volleyn, yhteinen fuusiojoukkue. Se sai Paterin paikan lentopalloliigasta kaudeksi 2009–2010. Seuran nimeksi tuli Saimaa Volley (lyh. SaVo), jonka oli tarkoitus kuvata koko aluetta.
Saimaa Volleyn päävalmentajaksi hankittiin Italian A1-liigasta Giovanni Torchio. Joukkue koostui pääasiassa entisistä Paterin ja Eastin pelimiehistä sen avauskaudella liigassa 2009-2010. SaVo sijoittui runkosarjassa lopulta yhdeksänneksi ja vältti liigakarsinnat.
SaVo panosti pelaajapakkaansa enemmän toisella liigakaudellaan, mutta tulos oli kaikkea muuta kuin onnistunut: SaVo karsi liigapaikastaan Korson Vetoa vastaan, mutta säilytti paikkansa Mestaruusliigassa. Kauden aikana italialainen Torchio sai potkut.
Ennen kauden 2011–2012 alkua SaVo joutui taistelemaan liigalisenssistään, kun se joutui antamaan lisäselvityksiä liigahallitukselle muun muassa talouteensa liittyen. SaVon päävalmentajaksi pestattiin kaudeksi 2011–2012 edelliskauden kakkosvalmentaja Pertti Pyykkö. Seuran pelaajamateriaali ei ennen kauden alkua näyttänyt vahvalta. Joukkue nuorentui entisestään edelliskauden miehistöstä. SaVo pelasi kuitenkin yllättävän hyvän kauden, kun se vältti liigakarsinnat ja oli lopulta runkosarjassa kahdeksas jääden pudotuspeleistä kahden pisteen päähän. Erikoisuus joukkueen kaudessa oli se, että seurassa kävi peräti kolme eri ulkomaalaishakkuria pelaamassa kauden aikana. SaVossa kautensa aloittanut bulgarialainen Zlatan Georgiev loukkaantui kauden alun jälkeen, jolloin venezuelalainen Luis Arias korvasi hänet. Joulutauolta Arias ei kuitenkaan palannut kotimaastaan Suomeen eikä seuran johto kuullut Ariaksesta enää mitään joulutauon jälkeen. Tämän jälkeen hakkuriksi pestattiin yhdysvaltalainen Matt Proper.
Aiheesta muualla

Virallinen sivu (Arkistoitu – Internet Archive)